Edward Kisiel

**Edward Kisiel** (1918–1993) var en polsk prelat og den første biskop og erkebiskop av Białystok.
## Liv og virke
### Bakgrunn
Edward Kisiels foreldre var Franciszek og Aniela (née Łowiec), og arbeidet i landbruket. Han hadde fire søsken. Da han ennå var lite barn, gjenoppstod Polen som egen stat, og dermed vokste han opp i et selvstendig Polen. I årene 1932–1935 gikk han på statlig gymnas i Działdowo, deretter i årene 1935–1937 på statlig gymnas i Pińsk, hvor han i 1937 besto den humanistiske gymnaseksamen. På den tiden tilhørte han den marianske sodalitet. 

Årene 1937–1942 studerte han filosofi og teologi ved det teologiske fakultet ved Stefan Batory-universitetet, og fikk samtidig presteformasjon ved presteseminaret i Wilno. Han ble ordinert til diakon i 1941 i Wilno erkekatedral av erkebiskopen der Romuald Jałbrzykowski. 

Han ble arrestert i mars 1942, sammen med professorer og andre seminarister ved Wilno-seminaret, og satt i Lukiszkifengselet i Wilno. I mai 1942 ble han sendt med tog for tvangsarbeid dypt inne i Det tyske rike, men klarte å rømme under et opphold i Warszawa. Han gjemte seg hos albertinene i Warszawa og orionistene i Łaźniawo. I begynnelsen av 1943 besto han slutteksamenene på seminarkurset ved jesuitthøyskolen i Warszawa.

### Prest
Han ble ordinert til prest i ursulinnenes kloster i Warszawa den 14. februar 1943 av Kazimierz Bukraba, biskopen av Pinsk.

I årene 1950–1953 fullførte han videre studier ved fakultetet for katolsk teologi ved Universitetet i Warszawa, og ble uteksaminert med en doktorgrad i dogmatisk teologi.

### Titulærbiskop, apostolisk administrator av Białystok-administrasjonen av Vilnius
Pave Paul VI utnevnte ham den 3. mai 1976 til apostolisk administrator i Białystok-administrasjonen innen erkebispedømmet Vilnius og samtidig til titulærbiskop av *Limata*. Han ble ordinert til biskop den 27. juni 1976 av erkebiskopen av Warszawa, kardinal Stefan Wyszynski; medkonsekratorer var Henryk Roman Gulbinowicz, erkebiskop av Wrocław, og Bronisław Dąbrowski, hjelpebiskop i Warszawa.

Erkebispedømmet ble etter Andre verdenskrig politisk delt ved at dens deler i Litauen, og i Belarus, ble sovjetiske, og de fortsatt polske delene dermed lå i annet land enn erkebispesetet, den tidligere polske byen Wilno (Vilnius) .

### Biskop, så erkebiskop, av Białystok
Den 5. juni 1991 utnevnte pave Johannes Paul II ham til den første biskopen av det nye bispedømmet Białystok og, ved hans opphøyelse til erkebispedømme den 25. mars 1992, til erkebiskop av Białystok.

Den 15. mai 1993 aksepterte pave Johannes Paul II hans aldersmotiverte avskjedssøknad.

Han fikk sitt siste hvilested i krypten til Białystok-katedralen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Kardinal August Hlond (1881-1948) *1926
*Kardinal Stefan Wyszyński (1901-1981) *1946
*Erkebiskop *Edward Kisiel* (1918 1993) *1976

## Referanser